User:Isammel

See artikkel räägib teatrist, linna kohta vaata artiklist Rakvere

Rakvere Teater
Rakvere Teater on kutseline teater Rakveres. 1921 sügisel asutati teatrihuvilisi koondav Rakvere Näitlejate Ring (RNR). Valminud teatrihoone avati 24. veebruaril 1940 piduliku aktusega. 25. veebruaril 1940 mängiti August Kitzbergi näitemänguga "Tuulte pöörises". See oli esimene etendus Rakvere Teatris. Alates 2013. aastast on teatrijuht Velvo Väli, kunstiline juht Üllar Saaremäe. :

Rakvere Teater on Eesti Etendusasutuste Liidu liige.

Ajalugu
28. veebruar 1859 sündis Alatskivi vallas tulevane kultuuri- ja ühiskonnategelane Jakob Liiv, kes hiljem ka Rakvere linnapeana ametis oli. Linnapea Jakob Liivi algatusel hakati ehitama teatrit mõisahoone külge, milles tegutses rahvamaja. Ehitus jäi mitmeks aastaks seisma, kuid sai uue hoo sisse 30-ndate aastate lõpus ning teater avati pidulikult 24. veebruaril 1940. Teatri arengut ei pidurdanud ka hilisem sõda ja võõrvõimude vahetumine – esimene kutseline peanäitejuht võeti tööle veidi aega pärast esimese nõukogude okupatsiooni algust 1940, täies koosseisus professionaalse näitetrupiga teatriks sai Rakvere teater aga 1942. aastal, juba Saksa ajal – ning on siiani järjepidevalt tegutsenud.

Lühikronoloogia
1882 28. september. Rakveres mängiti esimest korda eestikeelset näitemängu. Viru Eesti Selts “Kalevipoeg” mängis Pikk tänav 7 Juhan Kunderi “Mulgi mõistus ja tartlaste tarkus”. Sellest sündmusest sai alguse eestikeelne järjepidev teatritegemine Rakveres.

1912 jaanuar. Rakvere Eesti Hariduse Selts määras “Ööpiku” seltsi näitemängujuhile Oskar Landele 50 rubla tasu näitemängutegevuse arendamise eest.

1921 sügis. Asutati teatrihuvilisi koondav Rakvere Näitlejate Ring (RNR).

1927 Rakvere Rahvamaja ja Hariduse Selts (Jakob Liiva eestvedamisel) võttis plaani ajakohase teatrimaja ehitamise. Kuulutatati välja teatrihoone projektide võistlus. Teatrimaja projekteeriti Rakvere mõisa peahoone kõrvale. Loe siit, kuidas mõisnikud endistel aegadel elasid ja ka teatrit tegid.

1929 27. jaanuar. Teatris toimuvad kiviveo talgud. 28. juuli. Jakob Liiv pani pidulikult paika teatrimaja nurgakivi.

1930-1940 Rakvere linnavalitsus jätkas rahapuudusel seiskunud teatrimaja ehitust.

1940 24. veebruar. Rakvere Teater avati aktuse, kontserdi ja «pitsballiga». 25. veebruar. Esietendus A. Kitzbergi «Tuulte pöörises».

1941 november. Teatri peanäitejuhiks sai Karl Merits, kelle visa töö tulemusel sai võimalikuks palgalise püsikollektiivi moodustamine.

1948 Rakvere Teater sai esimese oma bussi. Alustas “Teater ratastel”.

1956-1961 Süvalepa aeg. Teatri peanäitejuhiks oli Kulno Süvalep, kelle lavastused V. Hugo «Angelo – Padua türann», E. Vilde «Külmale maale» ja K. Capeki «Ema» pälvisid üleriigilise tunnustuse ning taastasid rakverlaste usu oma teatrisse.

1977-1984 Trassi aeg. Teatri peanäitejuhiks oli Raivo Trass. Laval tõestab end Eesti dramaturgia. Esietenduvad A.H. Tammsaare “Vanad ja noored” ja P.-E. Rummo/J. Krossi “Rakvere romanss”.

1983. aastal esietendub üks teatri säravamaid komöödiaid Moliere'i “Scapini kelmused” Madis Kalmeti lavastuses.

1987 Esietendus K. Saaberi “Koduvõõrad”, mis astus elavasse dialoogi reaalse elu ja rahvaga ning kujunes fosforiidisõja algpäevil kultusetenduseks.

1994 Teatri peanäitejuhiks sai Peeter Jalakas, kes tõi Rakvere Teatrisse uued tuuled ja rahvusvahelise teatrifestivali “Baltoscandal”.

1996 Algas “kaduviku aeg”. Rakvere Teatrisse saabus märgatav osa Lavakunstikooli 17. lennust. Teatri peanäitejuhiks sai Üllar Saaremäe ja teatrijuhiks Indrek Saar. Lavale jõudis Borgeson/Long/Singer-i “Shakespeare'i kogutud teosed” Ain Prosa lavastuses.

1999 Järjest esietendusid W. Shakespeare'i “MacBeth”, C. McCullersi “Kurva kohviku ballad”, B. Schafferi “Kvartett neljale näitlejale” ning M. McDonagh'i “Connemara”, mis pälvisid laiemat tähelepanu kogu riigis.

2001 Kultuurkapital tunnustab Rakvere Teatri juhtide tööd aastapreemiaga. Lavale jõuab R. Saaremäe “Jaanituli”, mis elustab teatri repertuaaris nõrgenenud dialoogi reaalse Eesti eluga.

2003 17. jaanuar Esietendus Fr. Echrenbuschi  komöödia “Täismäng”, mis jätkab teatri sotsiaalset dialoogi vaatajaga.

2004 5. märts Ring saab täis. Pikk tänav 7 esietendub S. Mrožeki “Kaunis vaade” Mati Undi lavastuses.

2005 23. september Rakvere Teatrimaja avab pidulikult uksed pärast kauaoodatud remondi lõppemist. Esietendub «Kaduviku öö» Andres Noormetsa lavastuses.

2006 Teatrijuhiks saab Joonas Tartu.

2013 Teatrijuhiks saab Velvo Väli.

Inimesed

 * Üllar Saaremäe - kunstiline juht


 * Eveli Varik - peakunstnik


 * Triinu Sikk - dramaturg


 * Anneli Rahkema - näitleja


 * Eduard Salmistu - näitleja


 * Helgi Annast - näitleja


 * Imre Õunapuu - näitleja


 * Liisa Aibel - näitleja


 * Maarika Mesipuu-Veebel - näitleja


 * Margus Grosnõi - näitleja


 * Marin Mägi-Efert - näitleja


 * Natali Lohk - näitleja


 * Peeter Rästas - näitleja ning arvutigraafik


 * Saara Kadak - näitleja


 * Silja Miks - näitleja


 * Tarmo Tagamets - näitleja


 * Tarvo Sõmer - näitleja


 * Tiina Mälberg - näitleja


 * Toomas Suuman - näitleja


 * Ülle Lichtfeldt - näitleja